Here is a page extracted from Wikipedia that may contain CSS, HTML, and a lot of unformatted text.

Title: Biel
Content: Ta atros emplegos d'o toponimo Biel se veiga Biel (desambigación).

Biel ye un municipio aragonés d'a provincia de Zaragoza, situato en a comarca de Cinco Villas y partiu chudicial d'Exeya d'os Caballers. Pende d'a diocesi de Chaca y archidiocesi de Pamplona.

A suya población ye de 200 habitants (2009), en una superficie de 130,70 km² y una densidat de población d'1,53 hab/km².

O municipio ye formato por as localidaz de Biel (capital) y Fuencalderas, por ixo mientres un tiempo (dende 1975 dica 1998) li se clamó Biel-Fuencalderas.

Cheografía 
A localidat de Biel se troba situata a 760 metros d'altaria sobre o livel d'a mar, a o piet d'a sierra de Santo Domingo, a una distancia de 96 km d'a ciudat de Zaragoza, a capital d'a suya provincia y d'Aragón.

O suyo termin municipal ye trescruzato por o río Arba de Biel, un afluent d'o río Arba.

Mugas 
O termin municipal de Biel muga a o norte con Luesia, Longars y As Penyas de Riglos; a l'este con Agüero; a o sud con O Frago; y a l'ueste con Luesia y Orés.

Luengas y parlas 
A luenga actual de Biel ye o castellano d'Aragón, con substrato aragonés. O lexico d'intrés etnografico de Biel se conoix relativament bien por figurar esta localidat en l'ALEANR, con a sigla Z 201.

L'aragonés que se charraba en Biel a primers d'o sieglo XX encara quedaba en l'acordanza d'a chent de Biel cuan en a decada de 1980 o inventigador de l'aragonés Migalánchel Martín Pardos podió recullir unas cancions con l'articlo definiu o, os, a, as:

Demografía

Historia 
A principios d'o sieglo XV mes d'a mitat d'a población de Biel yera chodiga, y en Cinco Villas a sola localidat con mayor numero de chodigos yera Exeya d'os Caballers. Os chodigos de Biel se dedicaban a l'agricultura u a l'artesanía (pellicers, zapaters, teixidors, etc..).

Administración

Reparto de concellers

Alcaldes

Puestos d'intrés 
 Castiello de Biel.
 Ilesia de Sant Martín de Biel, una ilesia en estilo gotico adedicada a Sant Martín que ye la ilesia parroquial d'o lugar.
 Antiga chudería.
 Ermita de Sant Miguel de Liso.
 Ermita d'a Virchen d'a Sierra.
 Casa García.
 Casa Manolete.
 Casa d'o Pozo.
 Casa Pelaire.
 Casa d'a Chelo.
 Casa Fuertes.
 Casa d'o Marqués.
 Casa Martinosolano.
 Casa d'a Villa.

Fiestas 
25 y 26 de chulio.

Referencias

Veyer tamién 
 Apellito Biel.
 Lista de municipios de Zaragoza.

Vinclos externos 

Localidaz d'a diocesi de Chaca en Cinco Villas